10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 518 της 4/20 Αυγ. 1962 (ΦΕΚ Α΄ 130) Περί παρατάσεως της ισχύος του Α.Ν. 453/1945 «περί λήψεως μέτρων προς εμπέδωσιν της Δημοσίας Ασφαλείας και Τάξεως». Έχοντες υπ’ όψιν 1)την διάταξιν της παρ. 2 του άρθρου μόνου του Νόμ. 2811/1954 «περί παρατάσεως της ισχύος του Α.Ν. 453/1945 «περί λήψεως μέτρων προς εμπέδωσιν της Δημοσίας Ασφαλείας και Τάξεως» και κυρώσεως Β.Δ/των παρατεινάντων την ισχύν αυτού, 2)τον Α.Ν. 1671/1951 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Νόμ. 3076/54, 3)την υπ’ αριθ. 92138 από 16.12.1954 (ΦΕΚ 250/1954) τεύχος Β) απόφασιν του Υπουργού Εσωτερικών «περί αναθέσεως ασκήσεως αρμοδιοτήτων του Υπουργού Εσωτερικών εις τον Υφυπουργόν των Εσωτερικών», 4)την υπ’αριθ. Ε.Π. 5312 από 1 Ιουν. 1961 (ΦΕΚ 190/1961 τεύχος Β) απόφασιν του Υπουργού Εθνικής Αμύνης «περί αναθέσεως αρμοδιοτήτων εις τον Υφυπουργόν Εθνικής Αμύνης» και 5)την υπ’ αριθ. 420 από 6.7.1962 Γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, ως και επί της Εθνικής Αμύνης και Εσωτερικών Υφυπουργών, απεφασίσαμεν και διατάσσομεν: Άρθρον μόνον.-Η ισχύς του Α.Ν. 453/1945 «περί λήψεως μέτρων προς εμπέδωσιν της Δημοσίας Ασφαλείας και Τάξεως», λήγουσα την 9ην Σεπτ. 1962 παρατείνεται επί 1 έτος από της χρονολογίας ταύτης, πλην των διατάξεων της παρ. 3 του άρθρ. 5 του αυτού Α. Νόμου. Εις τον Ημέτερον επί των Εσωτερικών Υφυπουργόν ανατίθεμεν την δημοσίευσιν και εκτέλεσιν του Παρόντος. Η ισχύς του ανωτέρω Α.Ν. 453/1945, λήγουσα την 9 Σεπτ. 1963, παρετάθη εκ νέου επί 1 έτος από της χρονολογίας ταύτης, πλην των διατάξεων της παρ. 3 του άρθρ. 5 του αυτού Α.Νόμου, δια του Β.Δ./ 472 της 25 Αυγ./3 Σεπτ. 1963 (ΦΕΚ Α΄ 132). (Αντί της σελ. 347) Σελ. 347(α) Δια του άρθρ. 23 Νόμ. 410/1976, δι’ ου προσετέθη παράγρ. 3 εις το άρθρ. 1 του Νόμ. 233/1975 (τόμ. 1Α σελ. 236,04) εκκρεμείς δικογραφίαι δια παραβάσεις του Α.Ν. 453/1945 τίθενται εις το Αρχείον, τα δε εκδοθέντα διωκτικά έγγραφα επιστρέφονται ανεκτέλεστα. 